Ateenan metro

Ateenan metro () on Kreikan pääkaupungissa Ateenassa ja sen metropolialueella toimiva metrojärjestelmä.

Ateenan metro koostuu (2022) kolmesta linjasta, Linja 1, Linja 2 ja Linja 3. Siinä on 62 varsinaista metroasemaa. Lisäksi metrojärjestelmään kuuluu yhteys Ateenan kansainväliselle lentoasemalle, mukaan lukien neljä metro-/paikallisjuna-asemaa, mikä tekee asemien kokonaismääräksi 66. Järjestelmän kokonaispituus on 90,1 kilometriä.

Metron ensimmäinen linja avattiin 27. helmikuuta 1869 ja sähköistettiin vuonna 1904. Suurin osa linjasta on maanpäällistä ja maan alla sijaitsevia asemia on vain kolme. Toisen ja kolmannen linjan, jotka ovat kokonaan maanalaisia, rakentaminen aloitettiin vuonna 1991 ja niiden ensimmäiset osuudet avattiin vuonna 2000. 2000-luvun alussa metroa laajennettiin erityisesti Ateenan olympialaisia silmällä pitäen. Tämänkin jälkeen linjoja on jatkettu useilla uusilla asemilla. Kokonainen uusi linja, Linja 4, on rakenteilla.

Metron pääasemana voidaan pitää Ateenan keskusaukiolla Sýntagma-aukiolla sijaitsevaa Sýntagmaa. Sen kautta kulkevat linjat 2 ja 3. Kaikki kolme linjaa risteävät kaupungin keskustassa Sýntagman, Monastirákin ja Omónoian asemien muodostamassa kolmiossa, josta linjat jatkavat eri suuntiin. Ateenan tärkeimpiä nähtävyysalueita palvelevat mainittujen asemien lisäksi myös muun muassa asemat Akrópoli ja Thiseío. Linjat 1 ja 3 vievät keskustasta Pireuksen satamaan (asema Pireus) ja Linja 2 Ateenan rautatieasemalle (Stathmós Larísis). Linja 3 yhdistää Pireuksen sataman ja keskustan Ateenan kansainväliseen lentoasemaan (Aerodrómio).

 Historia 

Ateenan metron alku on Ateenan vanhan keskustan ja Pireuksen sataman yhdistäneessä rautatiessä, nykyisessä Linjassa 1, joka oli alun perin koko Kreikan ensimmäinen rautatie. Ensimmäisen ehdotuksen sen rakentamisesta teki Frederic Ferald vuonna 1835. Vuonna 1843 samaa ehdotti Aléxandros Rízos Ragkavís. Rakennusprojekti myönnettiin lopulta vuonna 1867 englantilaiselle liikemiehelle Edward Pickeringille. Ensimmäinen osuus oli kahdeksan kilometrin pituinen rata Pireuksen satamasta (asema Pireus) Thiseíoon (asema Thiseío). Rata kulki kokonaan maan päällä ja sillä käytettiin höyryjunia. Linja valmistui 17. helmikuuta 1869 ja sen viralliset avajaiset olivat 27. helmikuuta 1869.

pienoiskuva|vasen|Ateenan metron alku on vanhassa Pireuksen ja Ateenan yhdistäneessä rautatiessä. Kuva Pireuksen asemalta vuodelta 1979.
Tämän jälkeen linjaa laajennettiin kohti pohjoista vaiheittain. Ensimmäinen maanalainen osuus oli Thiseío–Omónoia vuonna 1895. Rata sähköistettiin vuonna 1904. Vuonna 1957 linja saavutti Kifisián. Tämän jälkeen linjalle rakennettiin uusia väliasemia. Koska vanha linja on pääosin maanpäällinen, se muistuttaa käytännössä paikallisjunarataa enemmän kuin metrorataa.

1950-luvulla Ateenaan alettiin suunnitella varsinaista metroa uusine maanalaisine linjoineen. Aluksi suunniteltiin yhteyttä Ateenan rautatieasemalta Sýntagma-aukiolle. Sieltä rata olisi haarautunut Fáliroon ja Glyfádaan ja toisaalta Ampelókipoiin. Metrohanke alkoi edistyä toden teolla  1980-luvulla liikenteen ja ilmansaasteiden lisääntymisen myötä. Päätös metron rakentamisesta tehtiin lopulta 1980- ja 1990-lukujen taitteessa. Samalla päätettiin rakentaa kaksi uutta, erillistä linjaa.

Uusien linjojen rakennustyöt alkoivat marraskuussa 1991. Erilaiset ongelmat, kuten maaperään laatu ja suuri määrä arkeologisia löytöjä Ateenan vanhan keskustan alueella, hidastivat työtä. Uudet linjat, Linja 2 ja Linja 3, avattiin lopulta 28. tammikuuta 2000. Tuolloin avatut ensimmäiset osuudet olivat Sepólia – Sýntagma ja Sýntagma – Ethnikí Ámyna. Yhteys Ateenan kansainväliselle lentoasemalle saatiin auki 30. heinäkuuta 2004 juuri ennen Ateenan olympialaisia.

Kumpaakin uutta linjaa on laajennettu tämän jälkeen. Vuonna 2012 aloitettiin Linjan 3 laajennuksen rakennustyöt Aigáleosta Pireukseen. Sen ensimmäiset kolme asemaa avattiin vuonna 2020 ja viimeiset kolme vuonna 2022. Kokonaan uuden Linjan 4 ensimmäiset suunnitelmat julkaistiin vuonna 2005. Rakennustyöt alkoivat vuonna 2021 ja varsinaisen metrotunnelin kaivaminen vuonna 2023. Linjan olisi tarkoitus valmistua vuonna 2030. Osa uuden linjan eteläisestä osuudesta saattaa kehittyä myöhemmin Linjaksi 5.

Aiemmin metroa liikennöi yhtiö ISAP (Ilektrikoí Sidiródromoi Athinón-Peiraiós, ”Ateena–Pireus sähköiset rautatiet”), joka perustettiin vuonna 1976. Vuodesta 2011 liikennettä hoitaa kaupungin julkisen raideliikenteen yhtiöksi perustettu STASY (Statherés Sygkoinoníes). 
+AikajanaLinjaOsuusRakentaminen aloitettuAvattu20x20pxPireus-Thiseío185627. helmikuuta 186920x20pxThiseío-Omónoia188917. toukokuuta 189520x20pxOmónoia-VictóriaTammikuu 19281. maaliskuuta 194820x20pxVictória-AttikíTammikuu 192830. kesäkuuta 194920x20pxAttikí-Áno PatísiaTammikuu 192812. helmikuuta 195620x20pxÁno Patísia-Néa IoníaTammikuu 192814. maaliskuuta 195620x20pxNéa Ionía-IrákleioTammikuu 19284. maaliskuuta 195720x20pxIrákleio-KifisiáTammikuu 192810. elokuuta 195720x20pxSepólia-SýntagmaMarraskuu 199228. tammikuuta 200020x20pxSýntagma-Ethnikí ÁmynaMarraskuu 199228. tammikuuta 200020x20pxSýntagma-DáfniMarraskuu 199215. marraskuuta 200020x20pxSýntagma-MonastirakiMarraskuu 199222. huhtikuuta 200320x20pxDáfni-Ágios DimítriosHuhtikuu 20015. kesäkuuta 200420x20pxEthniki Amyna-AerodrómioJoulukuu 200030. heinäkuuta 200420x20pxNeratziótissa (asemavaraus)Helmikuu 20026. elokuuta 200420x20pxSepolia-Ágios AntóniosHelmikuu 20029. elokuuta 200420x20pxMonastiráki-AigáleoToukokuu 200226. toukokuuta 200720x20pxÁgios Antónios-AnthoúpoliToukokuu 20076. huhtikuuta 201320x20pxÁgios Dimítrios-EllinikóTammikuu 200726. heinäkuuta 201320x20pxAigáleo-Agía MarínaTammikuu 200714. joulukuuta 201320x20pxAgía Marína-NíkaiaHeinäkuu 20127. heinäkuuta 202020x20pxNíkaia-Dimotikó ThéatroHeinäkuu 201210. lokakuuta 2022

 Linjat ja asemat 

pienoiskuva|320px|Ateenan metron linjat sekä proastiakós-paikallisjunalinjat (2017) (skemaattinen kartta).
pienoiskuva|320px|Ateenan metron linjat sekä proastiakós-paikallisjuna-, raitiovaunu- ja johdinautolinjat (2017).
 Nykyiset osuudet Linja Asemat Asemienlkm Pituus(km) Avattu 32px|link=Linja 1 (Ateenan metro) Linja 1 
Pireus – Fáliro – Moscháto – Kallithéa – Távros - Elefthérios Venizélos – Petrálona – Thiseío – Monastiráki – Omónoia – Viktória – Attikí – Ágios Nikólaos – Káto Patísia – Ágios Elefthérios – Áno Patísia – Perissós – Pefkákia – Néa Ionía – Irákleio – Eiríni – Neratziótissa – Maroúsi – KAT – Kifisiá 24 25,7 1869 32px|link=Linja 2 (Ateenan metro) Linja 2 
Anthoúpoli – Peristéri – Ágios Antónios – Sepólia – Attikí – Stathmós Larísis – Metaxourgeío – Omónoia – Panepistímio – Sýntagma – Akrópoli – Syngroú-Fix – Néos Kósmos – Ágios Ioánnis – Dáfni – Ágios Dimítrios - Aléxandros Panagoúlis – Ilioúpoli - Grigóris Lamprákis – Álimos – Argyroúpoli – Ellinikó 20 17,9 2000 32px|link=Linja 3 (Ateenan metro) Linja 3 Dimotikó Théatro – Pireus – Maniátika – Níkaia – Korydallós – Agía Varvára – Agía Marína – Aigáleo – Elaiónas – Kerameikós – Monastiráki – Sýntagma – Evangelismós – Mégaro Mousikís – Ampelókipoi – Panórmou – Katecháki – Ethnikí Ámyna – Cholargós – Nomismatokopeío – Agía Paraskeví – Chalándri – Doukíssis Plakentías – Pallíni – Paianía-Kántza – Koropí – Aerodrómio 27 46,5 2000 Rakenteilla olevat osuudet Linja Asemat Asemien lkm Pituus(km) Avataan 32px|link=Linja 4 (Ateenan metro) Linja 4 Álsos Veḯkou - Galátsi - Elikónos - Kypséli - Dikastíria - Alexándras - Exárcheia - Akadimía - Kolonáki - Evangelismós - Kaisarianí - Panepistimioúpoli - Ilísia - Zográfou - Goudí 15 12,8 2030?

 Kalusto 

 Erä Kuva Linjat Käyttöönotto-vuosi Teknisiä tietoja 8. erä alt=Square grey-and-red train pulling into a station|150px 20px|link=Linja 1 (Ateenan metro) 1983  10. erä alt=Same type of train passing evergreen trees|150px 20px|link=Linja 1 (Ateenan metro) 1993  11. erä 150px 20px|link=Linja 1 (Ateenan metro) 2000  1. sukupolvi alt=Same type of train passing line of parked cars|150px 20px|link=Linja 2 (Ateenan metro) 20px|link=Linja 3 (Ateenan metro) 2000  2. sukupolvi alt=Subway train in station|150px 20px|link=Linja 2 (Ateenan metro) 20px|link=Linja 3 (Ateenan metro) 2003 ja 2004 Osa junista on käytössä lentokentälle vievällä osuudella Doukíssis Plakentías – Aerodrómio ja toimii tätä varten kahdessa sähköjärjestelmässä, 750 V dc ja 25KV ac, kulkien osuuden samoilla raiteilla proastiakós-paikallisjunien kanssa. 3. sukupolvi 150px 20px|link=Linja 2 (Ateenan metro) 2014 

 Arkeologiset löydökset ja näyttelyt 

Koska metro kulkee tuhansia vuosia asuttuna olleella kaupunkialueella, metron kaivamisen yhteydessä on tehty lukuisia arkeologisia löytöjä. Arkeologiset tutkimukset myös hidastivat rakennustöitä usein. Laajimmat kaivaukset suoritettiin jo ennen rakennustöiden aloittamista keskustassa olevilla asemilla, kuten Akrópoli, Monastiráki, Panepistímio ja Sýntagma. Osa löytöpaikoista oli puolestaan täysin odottamattomia. Rakennustöiden aikana löydettiin muun muassa Záppeion roomalainen kylpylä ja muita antiikin aikaisia rakennuksia, katuja, kaupunginmuuria, hautausmaita sekä akvedukteja ja vesisäiliöitä.

Löytöjä on nähtävillä useilla metroasemilla, mikä tekee niistä samalla pieniä arkeologisia museoita. Rakennustöiden aikana löytyneitä esineitä on näytillä vitriineissä. Sýntagman asemalla on suuren lasiseinän takana näkyvissä antiikin aikaisen kaupungin kerrostumia vuosisatojen varrelta, mukaan lukien hautoja ja katutasoja. Pienemmässä mittakaavassa kerroksia on näkyvissä myös muun muassa Akrópolin, Dáfnin ja Evangelismóksen asemilla. Monastirákin asemalla on näkyvissä Eridanos-joen antiikin aikana katettua uomaa sekä talojen perustuksia. Akrópolin asemaa on koristeltu myös antiikin aikaisten veistosten jäljitelmillä.

 Lähteet 

 Aiheesta muualla 

 Stasy S.A. Metroliikennöitsijän verkkosivut 

*